### Beslutningstema

I dette punkt skal igangsætningen af en prøvehandling for indkøb af el-biler til administrationen besluttes.

### Historik

Leasingperioden for kommunes bilflåde er udløbet, og der kan omstilles til el-biler.

### Sagsfremstilling

Tønder Kommune har bedt COWI om at analysere kommunens bilflåde ud fra indhentede data med det opdrag at undersøge, hvorvidt den enkelte bil kunne omstilles til ikke fossildrevet køretøj, samt den økonomiske konsekvens heraf.

Konklusionen i rapporten peger på, at 153 ud af 170 mulige har et kørselsmønster, der med fordel kan skiftes til en el-bil, mens 8 ville kunne omstilles ved enkelte tekniske tilpasninger. De resterende 9 er ikke  relevante i forhold til omstillingen. Idet leasingperioden for de 136 administrations- og hjemme- samt sygeplejebiler udløber over de næste 2 år, vil der blive taget udgangspunkt i udskiftning af disse først. Det forventes, at de øvrige biler udskiftet i takt med etableringen af ladeinfrastruktur samt markedets udvikling.

Yvonne Madsen konkluderer endvidere, at omstillingen af alle 161 mulige biler vil være 16 % billigere ved fuld implementering, set i forhold til hvad en bilflåde på fossile brændstoffer vil koste. Mindreudgiften er hovedsageligt drevet af driftsomkostninger til drivmiddel, selvom anskaffelsesprisen for el-biler er større end fossile biler.

[adresse] vil blive forbedret med en nedbringelse på 398 tons CO2 ved fuld implementering af omstillingen.

Forvaltningen foreslår, at indkøbet af biler sker via dynamisk indkøb, som betyder, at kommunen kan lease/købe biler i mindre portioner svarende til eksempelvis et hjemmeplejedistrikt i takt med ladeinfrastrukturen etableres samt behov.

Selve finansieringsmodellen kan have flere modeller, hvad enten det er kontantkøb, finansiel leasing eller operationel leasing.

Forvaltningen har med hjælp fra COWI og BDO beregnet forskellige modeller. Markedet for elbiler er dog så omskifteligt, at alle beregninger er behæftede med usikkerheder. Derfor foreslår forvaltningen en prøvehandling, hvor der indkøbes 20 biler til administrationen, og hvor indkøbsprocessen og resultatet heraf skal kvalificere, hvilken model, der herefter er den rigtige for Tønder Kommune i omstillingen af hjemme- og sygeplejebilerne.

De 20 biler til administrationen er det samme antal som hidtil. Med det kørselsmønster, der har været på administrationsbilerne, vurderer forvaltningens, at der er brug for samme antal.

Der er 3 finansieringsmuligheder:

1. Kontantkøb
2. Finansiel leasing
3. Operationel leasing

Samlet for alle 3 beregningsmodeller er, at forudsætningerne i beregningerne er fastsat for en beregningsmodel lavet af Energistyrelsen.

Kontantkøb

[adresse] hvor bilerne finanieres via et kassetræk er beregnet til at koste 6.369.000 kr. samlet set efter 6 år. De 6 år er den periode der sammenlignes med de øvrige finansieringsmuligheder.

Efter 6 år vil bilerne udgøre en restværdi som vil være vanskelig at fastsætte idet brugtbilsmarkedet specielt på el-biler er svær at forudse på længere sigt. Denne restværdi skal modregnes det samlede kassetræk.

Den samlede udgift er inkl. drift og ekskl. afskrivning.

Finansiel leasing

Udgiften til en finansiel leasing er beregnet til [adresse] kr. inkl. drift og ekskl. afskrivning. Hertil skal tillægges en engangsbetaling efter endt leasingperiode på restbeløbet, som anslås til at være 80.000 kr. pr. bil, som enten kan indfries til fuldt ejerskab for Tønder Kommune, eller leverandøren kan sælge bilerne og modregne salgsprisen i restbeløbet, hvorved denne reduceres for kommunen. Hvis kommunen indfrier restbeløbet til fuldt ejerskab har kommunen i resten af bilens levetid kun udgifter til drift og vedligehold.

Ved finansiel leasing skal kommunen selv tegne aftale med værksteder om drift og vedligehold.

Operationel leasing

Udgiften til operationel leasing er beregnet til [adresse] kr. for perioden inkl. drift og ekskl. afskrivning. Efter endt leasingperiode skal kommunen levere bilerne tilbage til leverandøren, og det skal forventes at skulle betales et engangsbeløb vurderet pr. bil for slid og skader udover et normalt niveau for en bil, der er brugt i 6 år.

Der er pt. budgetlagt en gennemsnitlig årlig udgift pr. bil til leasingydelse og drift på 39.000 kr. svarende til en samlet udgift for 6 år 4,7 mio. kr. for 20 administrationsbiler.

I forhold til COWI´s beregning vil den årlige totalomkostning til en fossilbil i en ny leasingperiode koste 49.000 kr. årligt svarende til 5.9 mio. kr.

Det betyder, at uanset om der vælges el-biler eller fossilbiler, vil udgiften være større end det i forvejen afsatte budget. Dog vil el-biler være det billigste alternativ.

Udbudsretligt er finansiel leasing den model, der bedst kan styres, og når forvaltningen indkalkulerer de forskellige forudsætninger, om end de er usikre på nuværende tidspunkt, ses denne finasiering som den mest rentable for Tønder Kommune.

Direktionen anbefaler, at finansiering sker via et kassetræk.

### Indstilling Direktionen indstiller

at der indkøbes 20 administrationsbiler som en prøvehandling,

at finansieringen sker via kontant køb af kassen eller en leasingudbyder, og

at indstillingen videresendes til Kommunalbestyrelsen.

**Beslutning fra Økonomiudvalget, den 19. marts 2025, pkt. 16:**

Indstillingen anbefales.

Finansiering sker via kassen.

Jesper Gregersen deltog ikke i mødet.

### Beslutning

Indstillingen godkendt.